CELEX: 22019D1402
Language: lt
Date: 1562716800000
Title: 2019 m. liepos 10 d. EEE jungtinio komiteto sprendimas Nr. 190/2019, kuriuo iš dalies keičiami EEE susitarimo IX priedas (Finansinės paslaugos) ir XIX priedas (Vartotojų apsauga) [2019/1402]

12.9.2019   
               
               
                  LT
               
               
                  Europos Sąjungos oficialusis leidinys
               
               
                  L 235/9
               
            
         EEE JUNGTINIO KOMITETO SPRENDIMAS Nr. 190/2019
         2019 m. liepos 10 d.
         kuriuo iš dalies keičiami EEE susitarimo IX priedas (Finansinės paslaugos) ir XIX priedas (Vartotojų apsauga) [2019/1402]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2016 m. birželio 8 d. Europos Parlamento ir Tarybos reglamentas (ES) 2016/1011 dėl indeksų, kurie kaip lyginamieji indeksai naudojami finansinėse priemonėse ir finansinėse sutartyse arba siekiant įvertinti investicinių fondų veiklos rezultatus, kuriuo iš dalies keičiami direktyvos 2008/48/EB ir 2014/17/ES bei Reglamentas (ES) Nr. 596/2014 (1);
                  
               
                     (2)
                  
                  
                     todėl EEE susitarimo IX ir XIX priedai turėtų būti atitinkamai iš dalies pakeisti,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo IX priedas iš dalies keičiamas taip:
            po 31k punkto (Europos Parlamento ir Tarybos reglamentas (ES) 2015/751) įterpiamas šis punktas:
            
               
                           „31l.
                        
                        
                           
                              32016 R 1011: 2016 m. birželio 8 d. Europos Parlamento ir Tarybos reglamentas (ES) 2016/1011 dėl indeksų, kurie kaip lyginamieji indeksai naudojami finansinėse priemonėse ir finansinėse sutartyse arba siekiant įvertinti investicinių fondų veiklos rezultatus, kuriuo iš dalies keičiami direktyvos 2008/48/EB ir 2014/17/ES bei Reglamentas (ES) Nr. 596/2014 (OL L 171, 2016 6 29, p. 1).
                           Reglamento nuostatos šio Susitarimo tikslais pritaikomos taip:
                           
                                       (a)
                                    
                                    
                                       nepaisant šio Susitarimo 1 protokolo ir jeigu šiame Susitarime nenumatyta kitaip, sąvokos „valstybė (-ės) narė (-ės)“ ir „kompetentingos institucijos“, be jų reikšmės reglamente, reiškia ir atitinkamai ELPA valstybes ir jų kompetentingas institucijas;
                                    
                                 
                                       (b)
                                    
                                    
                                       46 straipsnio 4 dalies antroje pastraipoje, 46 straipsnio 10 dalies trečioje pastraipoje ir 46 straipsnio 11 dalies pirmoje pastraipoje po žodžio „ESMA“ įterpiami žodžiai „arba tam tikrais atvejais ELPA priežiūros institucija“;
                                    
                                 
                                       (c)
                                    
                                    
                                       46 straipsnio 10 dalyje žodžiai „Sąjungos teisės aktų“ pakeičiami žodžiais „EEE susitarimo nuostatų“;
                                    
                                 
                                       (d)
                                    
                                    
                                       47 straipsnio 1 dalyje dėl ELPA valstybių po žodžio „ESMA“ įterpiami žodžiai „ir ELPA priežiūros institucija“;
                                    
                                 
                                       (e)
                                    
                                    
                                       48 straipsnio 3 dalyje žodžiai „Sąjungos“ pakeičiami žodžiais „EEE susitarime“.“
                                    
                                 
                     
         
         
            2 straipsnis
            EEE susitarimo XIX priedo 7h punktas (Europos Parlamento ir Tarybos direktyva 2008/48/EB) papildomas šia įtrauka:
            
                        „—
                     
                     
                        
                           32016 R 1011: 2016 m. birželio 8 d. Europos Parlamento ir Tarybos reglamentas (ES) 2016/1011 (OL L 171, 2016 6 29, p. 1).“
                     
                  
         
            3 straipsnis
            
               Europos Sąjungos oficialiojo leidinio EEE priede skelbtinas Reglamento (ES) 2016/1011 tekstas islandų ir norvegų kalbomis yra autentiškas.
         
         
            4 straipsnis
            Šis sprendimas įsigalioja 2019 m. liepos 11 d. arba kitą dieną po paskutinio pranešimo perdavimo pagal EEE susitarimo 103 straipsnio 1 dalį (*1), iš šių datų pasirenkama vėlesnė.
         
         
            5 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2019 m. liepos 10 d.
            
               
                  EEE jungtinio komiteto vardu
               
               
                  Pirmininkas
               
               Gunnar PÁLSSON
            
         
         
            (1)  OL L 171, 2016 6 29, p. 1.
         
         
            (*1)  Konstituciniai reikalavimai nurodyti.